مقبرہ 17

مقبرہ سیتی اول یا مقبرہ 17 (وادی الملوک کی درجہ بندی کے مطابق) قدیم مصر کے شاہی مقبروں میں سب سے مشہور اور خوب صورت مقبروں میں شمار ہوتا ہے۔ یہ وادی ملوک کے مشرقی حصے میں واقع ہے۔ اسے اطالوی مہم جو جووانی باتیستا بلزونی کے نام پر "مقبرۂ بلزونی" بھی کہا جاتا ہے۔ بعض قدیم مآخذ میں اسے "مقبرۂ اپیس" اور "بسامیس بن نیکاؤ کا مقبرہ" بھی کہا گیا ہے۔ یہ مقبرہ سیتی اول ، جو مصر کی انیسویں سلطنت کا دوسرا فرعون تھا، کی آخری آرام گاہ ہے۔ ، تاریخ یہ مقبرہ 16 اکتوبر 1817ء کو جووانی باتیستا بلزونی نے دریافت کیا۔ اس نے اپنی یادداشتوں میں لکھا کہ جب وہ پہلی بار مقبرے میں داخل ہوا تو دیواری نقوش نہایت عمدہ حالت میں تھے اور ان کے رنگ ایسے معلوم ہوتے تھے جیسے ابھی تازہ بنائے گئے ہوں۔ اسے وہاں کچھ رنگ اور مصوری کے آلات بھی ملے جو قدیم فن کاروں نے دیواروں کی تزئین کے لیے استعمال کیے تھے۔ اب تک دریافت ہونے والے وادی ملوک کے تمام مقبروں میں سب سے طویل اور گہرا مقبرہ ہے۔ اس کی لمبائی تقریباً 137 میٹر ہے اور اس میں گیارہ حجرے شامل ہیں، جن سب کی دیواریں نہایت اعلیٰ درجے کے ابھار دار نقوش سے مزین ہیں۔ ان نقوش میں قدیم مصری تدفینی متون مثلاً کتاب البوابات، کتاب الغارات (کتاب الکہوف) اور مراسمِ فتح الفم کے مناظر دکھائے گئے ہیں۔ "فتح الفم" کی رسم میں ممی کو خوراک لیتے ہوئے دکھایا جاتا ہے، جو اس بات کی علامت تھی کہ متوفی دوسری دنیا میں ابدی زندگی حاصل کر سکے گا۔ . مقبرے میں ایک طویل سرنگ نما راستہ بھی موجود ہے جو تدفینی حجرے سے آگے پہاڑ کے نیچے تک جاتا ہے۔ اسی حصے میں بادشاہ کا تابوت رکھا گیا تھا۔ یہ ایک منفرد طرزِ تعمیر ہے جس کی نظیر اب تک کسی اور شاہی مقبرے میں نہیں ملی اور یہ راستہ آج بھی مکمل طور پر دریافت نہیں ہو سکا۔ 1824ء میں مصر میں برطانوی قونصل جنرل ہنری سالت نے سیتی اول کے سنگی تابوت کو انگلستان بھجوا دیا۔ اسے برٹش میوزیم کو 2000 امریکی ڈالر میں فروخت کرنے کی پیشکش کی گئی، لیکن عجائب گھر نے اسے خریدنے سے انکار کر دیا۔ بعد ازاں اسی سال جان سوان نے اسے خرید لیا اور یہ تابوت آج بھی سر جان سوان میوزیم میں محفوظ ہے اور نمائش کے لیے رکھا گیا ہے۔ اضافی تصاویر حوالہ جات